open-index/open-wikipedia-markdown huggingface dataset:
Hullsleiv

En **hullsleiv**, er et redskap til å ta opp faste stoffer fra flytende væske. Hullsleiver har et gjennomhullet blad slik at det meste av væsken renner av. Hullsleiver er brukt til å løfte fiskestykker, grønnsaker og annen mat opp av kjelen, og de er brukt til å øse opp ostemasse ved ysting.

Eldre hullsleiver har vært laget av tre eller metall, men i nyere tid lages de og i plast. Om metalløser med stort dypt blad med perforert bunn brukes gjerne betegnelsen dørslag.

Noen synonymer: Hølsleiv, høløse, kjuksleiv, sasspon. Betegnelsen fiskespade er brukt både om flate, runde hullsleiver til å ta fisk opp av kokevannet og om perforerte serveringsspader for fisk.

## Litteratur
* Østby, Jon Birger (1984): *Nomenklatur for melkestell. Med tegninger av Torill Sand.* Oslo

## Eksterne lenker
* Se hullsleiver i DigitaltMuseum.
TV1

***TV1*** er navnet på flere eksisterende og nedlagte TV-kanaler.

* TV1 (Australia), 
* TV ONE, New Zealand 
* TV1 (Estland), tidligere TV-kanal
* TV1 (Litauen), 
* TV1 (Malaysia), 
* TV1, en sørafrikansk kanal som er en del av South African Broadcasting Corporation
* TV One (USA), 
* Eén (Tysk for *en*), tyskspråklig TV-kanal lokalisert i Belgia
* Norsk TV1, norsk TV-kanal som eksisterte fra 1988 til 1989
* TV ONE (Indonesia),
Sigrun Berg

**Sigrun Karoline Matina Berg** (1901–1982) var en norsk kunsthåndverker, vever og tekstildesigner.  Hun var datter av Caroline Juliane Debes (Car) og Paal Berg. Hun «er blitt særlig kjent for sin produksjon av plagg og sjal. […] Engasjementet for å skape arbeidsplasser fulgte henne gjennom hele livet, og hun fikk i gang mange småbedrifter og vevstuer».

## Virksomhet

Hun var utdannet ved Statens kunst- og håndverksskole 1918–1919 og Statens kunstakademi 1934–1935. Etter utdanningen ved SHKS utdannet hun seg som jordmor ved Rikshospitalet. Her møtte hun legen Per Wendelbo, og paret bosatte seg i Trysil. Mens hun bodde i Trysil, fram til 1934, lærte hun seg å veve og engasjerte mange i en omfattende småindustri med veving av ryer. Etter et år ved Statens Kunstakademi bosatte hun seg i 1936 i Rauland. Fra 1948 drev hun egen vevstue i Damstredet 20 i Oslo, med flere ansatte.

I sin egen vevstue laget hun ryer, åklær og småserieproduksjon av klær og sjal. Berg var også konsulent og designer for flere tekstilprodusenter: Teletweed Vevarlag, De Forenede Ullvarefabrikker (1957–1965), Røros Tweed, Haldens Bomuldspinderi & Væveri og Solberg Spinderi. 

Hun debuterte på Høstutstillingen i 1935 med et maleri, og hadde sin første separatutstilling i Galleri Per 1954. Hun har utført utsmykninger i 
* Alstadhaug kirke, 4 linryer med kristne symboler 
* Bodø domkirke (1956), 10 ullryer med kristne symboler
* Håkonshallen (1958, monumentalfrise sammen med Synnøve Anker Aurdal og Ludvig Eikaas)
* Kongeskipet (1948)
* Asker rådhus (1963), gardiner, veggtekstiler og tepper, i samarbeid med interiørarkitekt Bjørn A. Larsen

Hun var datter av høyesterettsjustitiarius Paal Berg og mor til botanikeren Per Wendelbo og arkitekt Pål Berg.

## Priser og utmerkelser
* 1954 Diplôme d'Honeur, Triennalen i Milano
* 1958 Gullmedalje Deutsche Handwerksmesse i München
* 1960 Gullmedalje Triennalen i Milano
* 1963 Jacobprisen
Sigrun Berg er dessuten  innkjøpt av kunstindustrimuseene i Oslo og Trondheim.

## Referanser


## Eksterne lenker
* 
* 
*  Oppdag Sigrun Berg, blogg fra et forskningsprosjekt om Berg
Yan Liben

**Yan Liben** (阎立本; pinyin: *Yán Lìběn*, W.-G.: *Yen Li-pen*, født ca. 600 i Lintong i Shaanxi i Kina, død 673) var en ledende figurmaler fra Tang-dynastiet i Kina. Han levde ved keiserhoffet og hadde høye stillinger i byråkratiet. Noen av de fremste malerier fra Tang-tiden tilskrives ham, blant annet *[[Trettenkeiserrullen]]* (歷代帝王圖卷).

## Referanser


## Eksterne lenker
*
Union Bryggeri

**Union Bryggeri** var et bryggeri som ble etablert i 2009 i de gamle lokalene til Norske Skog Union på Klosterøya i Skien. Bryggeriet var eid og drevet av Macks Ølbryggeri. Samtidig som det nye bryggeriet ble opprettet, ble Trio Bryggeri på Kjørbekk lagt ned. Bryggeriet ble solgt til United Bakeries Holding AS og skiftet navn til **Det Lille Presseriet AS** i 2012. Etter flere år med tap, ble driften avviklet i 2014.

## Produkter

Union Bryggeri produserte lokalt bryggede ølvarianter, mineralvann og frukt- og bærprodukter. I tillegg fungerer bryggeriet som produsent av øl og mineralvann for sin eier Macks Ølbryggeri, samt Arcus.

## Historie
Trio Bryggeri var et familieeid selskap som ble opprettet i 1924. I år 2000 gikk Macks Ølbryggeri inn på eiersiden, og i 2004 overtok de hele eierskapet. Dette bryggeriet ble nedlagt i 2009, samtidig som Union bryggeri ble oppretta. Flesteparten av de ansatte i Trio bryggeri fikk jobb i det nye bryggeriet. I tillegg ble en del produksjonsutstyr tatt med fra Trio bryggeri.

## Bryggeriet

Union bryggeri ble etablert i en bygning som tidligere huset en av papirmaskinene til Norske Skog Union på Klosterøya. En del av produksjonsutstyret fra Trio bryggeri ble flytta, i tillegg til at det ble investerte 25 millioner kroner i det nye bryggeriet. Det var planlagt en pub i forbindelse med bryggeriet tilsvarende Macks Ølhallen.

## Referanser



## Eksterne lenker
*
Snitt (mengdelære)

**Snittet** mellom to mengder A og B er i mengdelære mengden av alle element som ligger i både A og B. Snittet skrives som A ∩ B.

To mengder er disjunkte dersom snittet mellom de to mengdene er tomt.

Egenskaper til operasjoner på mengder, inkludert snitt, studeres i mengdealgebra. 

## Formell definisjon
Snittet mellom to mengder A og B er definert ved

:A \cap B = \lbrace x | x \in A \text{ og } x \in B \rbrace .

Dersom de to mengdene ikke har noen elementer felles, så er snittet tomt, og de to mengdene sies å være disjunkte.

I et Venn-diagram er snittet mellom to mengder vist som et område der de to mengdene overlapper. Områdene til de to mengdene skjærer eller snitter inn i hverandre.  

Bruken av symbolet \cap for snitt kan føres tilbake til Gottfried Leibniz.  Giuseppe Peano tok i bruk symbolene \cap og \cup (for union) i 1888, da han var redd for at eldre bruk av \times og + kunne skape forvirring.

Definisjonen for to mengder kan generaliseres til et vilkårlig antall mengder:

:\cap_{a \in A} E_a = \lbrace x | x \in E_a  \text{ for alle } a \in A \rbrace 

Her er A en *indeksmengde*.

## Eksempler
* {a, b, c, d} ∩ {c, d, e} = {c, d}.
* {x | x er et partall} ∩ {x | x er et oddetall} = Ø.

Her er Ø den tomme mengden.

## Algebraiske egenskaper

La A, B og C være vilkårlige mengder. Da gjelder en rekke algebraiske egenskaper for snitt-operasjoner.

Snittet mellom mengder er en assosiativ operasjon, det vil si at parenteser kan plasseres fritt:

:A \cap (B \cap C) = (A \cap B) \cap C = A \cap B \cap C.

Et snitt er også kommutativ:

:A \cap B = B \cap A.

Snittet er idempotent, slik at

:A \cap A = A.

Et snitt med den tomme mengden gir en tom mengde som resultat:

:A \cap \varnothing = \varnothing.

De to operasjonene snitt og union oppfyller distributive lover:

:\begin{align}
A \cap (B \cup C) = (A \cap B) \cup (A \cap C) \\
A \cup (B \cap C) = (A \cup B) \cap (A \cup C)
\end{align}

Dersom A og B er delmengder i en grunnmengde M, så kan en definere komplementet A^c som alle elementer i M
som ikke er med i A. Da gjelder

:\begin{align}
(A \cap B)^c =  A^c \cup B^c \\
(A \cup B)^c =  A^c \cap B^c
\end{align}

Her er A \cup B unionen mellom de to mengdene.  Beviset for disse to satsene bygger på De Morgans lover.

## Referanser
Alfred Schnittke

**Alfred Garrijevitj Schnittke** (russisk: Альфред Гарриевич Шнитке; født 24. november 1934 i Engels i Sovjetunionen, død 3. august 1998 i Hamburg) var en russisk komponist av moderne klassisk musikk.

Schnittke, som hadde Volga-tyske foreldre, studerte musikk privat i Wien (der hans far arbeidet 1946&ndash;1948), og senere på Oktoberrevolusjonens musikkskole og Moskvakonservatoriet. Schnittkes musikk kjennetegnes av interkomposisjonelle sammensetninger med innlån fra andres verk, noe han kalte «polystilism», og er utpreget postmodernistisk. Av mange anses han som den største russiske komponisten siden Sjostakovitsj.

Schnittke fikk en hjerneblødning i 1985, og skulle senere få ytterligere fire. I 1991 flyttet han til Hamburg hvor han underviste på Musikhochschule. De siste årene var han delvis lam og hans siste verk, den niende symfonien, skrev han med venstre hånd. Schnittke er begravet i Moskva.

## Verk
* Ni symfonier
* Fire fiolinkonserter
* To cellokonserter
* Fire pianokonserter
* Seks *[[Concerto grosso|Concerti grossi]]*
* En bratsjkonsert
* Kormusikk, bl.a et rekviem
* Kammermusikk
* Filmmusikk
* Balletter, blant annet *[[Peer Gynt]]* 1979

## Referanser


## Eksterne lenker
* 
* 
*
Cigarettes and Valentines

***Cigarettes and Valentines*** er et musikkalbum av det amerikanske punkrockbandet Green Day, som aldri ble utgitt. 

Albumet var egentlig ment som oppfølgeren til albumet **, og skulle lanseres i 2003, men da hovedsporene ble stjålet fra studioet, valgte Green Day å begynne fra bunnen av istedenfor å spille inn alle sporene på ny. Resultatet ble det kritikerroste, og Grammy-vinnende albumet American Idiot som ble lagt ut for salg i 2004.

Vokalist Billie Joe Armstrong omtalte materialet til albumet som «Good stuff». Likevel beskrev han også tyveriet som «a blessing in disguise», og mente også at albumet ikke var «maksimum Green Day». Mike Dirnt har bekreftet at det fantes backup av hovedsporene, men de var på en måte ikke de samme som de originale.

De råe hovedsporene for trommer, bass, gitar og vokal ble stjålet, angivelig av noen nær bandet eller studioet. Hovedsporene er fortsatt den dag i dag, ikke kommet til rette. *Cigarettes and Valentines* ble aldri skikkelig mikset. Derfor finnes det i dag heller ingen legitime versjoner av låtene eller bilder ment for coverne til CD-en og singlene.

Den dag i dag er det fortsatt mye spekulasjoner omkring de faktiske hendelsene blant fansen, mye fordi en del uvanlige og uforklarlige elementer ved historien slik som det faktum at album pr dags dato ikke har lekket ut til offentligheten. Det eksisterer derfor varianter av historien basert på ubegrunnede rykter som sier at bandet mistet sporene grunnet harddisken sporene var lagret på, sviktet, eller at bandet bare rett og slett slettet sporene selv, som er en vanlig forklaring for tapt arbeid.

I ettertid har tittelåta til albumet, *Cigarettes and Valentines*, blitt spilt under enkelte konserter under Green Days 21st Century Tour i 2009 og 2010, og sangen er også finne på Green Days konsertalbum *[[Awesome as Fuck]]* utgitt i 2011.
## Referanser
Trettenkeiserrullen

**Trettenkeiserrullen** (历代帝王图卷; pinyin: *Lì dài dì wáng tú juǎn*) er et stort maleri med dimensjonene 51,3&nbsp;cm × 5,31&nbsp;m, utført med tusj og farge på silke. Det stammer fra tidlig under Tang-dynastiet i Kina og tilskrives tradisjonelt maleren Yan Liben (ca. 600–673).

På rullen er det avbildet tretten keisere fra forskjellige dynastier, med detaljer som skal antyde deres respektive styrker og svakheter. Rullen er utstilt i Museum of Fine Arts i Boston (Massachusetts i USA). Den kom dit i 1931 som del av *Denman Waldo Ross-samlingen*.

## Avbildede keisere i kronologisk rekkefølge

## Litteratur
* Eli Lancman: *Chinese Portraiture*. Tuttle, Tokyo o.&nbsp;a. 1966, ISBN 0-80480-104-5.

## Eksterne lenker
* 
* Forestilling ved MFA Boston
* Detaljer om Trettenkeiserrullen
Stiftinga Viti

**Stiftinga Viti** er en museumsstiftelse som omfatter flere museer på Sunnmøre.
Stiftinga Viti er regionmuseet på Sunnmøre med flere ulike museums-arenaer ulike steder i regionen og som er del av det nasjonale Kystverksmusea. Stiftelsen er den største kulturinstitusjonen i Møre og Romsdal fylke. Hovedkontoret er på Sunnmøre museum i Borgundgavlen. Museet er en del av det nasjonale museumsnettverket. 

Disse museene er med:
* Sunnmøre Museum i Borgundgavlen i Ålesund
* Aalesunds Museum og Fiskerimuseet i Ålesund
* Brudavolltunet i Ørsta
* Møbelmuseet i Sykkylven
* Sivert Aarflot-museet på Ekset i Volda
* Sykkylven Naturhistoriske Museum i Sykkylven
* Middelaldermuseet
* Jugendstilsenteret
* Kunstmuseet KUBE
* Folkemusikkarkivet i Møre og Romsdal
* Kystverkmusea med Sunnmøre Museum
Stiftelsen har også flytende fartøy som «Storeggen av Aalesund», «Borgundknarren» og MK «Heland».

Regionmuseet het tidligere *Stiftinga Sunnmøre Museum* som i 2021 byttet navn til *Viti*.

Administrerende direktør er Audhild Gregoriusdotter Rotevatn og styreleder er Jon Aasen (Ap). 

## Referanser


## Eksterne lenker
*
Mayte Martínez

**María Teresa «Mayte» Martínez Jiménez** (født 17. mai 1976 i Valladolid) er en spansk friidrettsutøver (mellomdistanseløper).

Martinez konkurrerer først og fremst på 800 meter, og hennes første store mesterskap var OL 2000 i Sydney, der hun ble utslått i semifinalen. I VM 2001 var hun i finalen, men endte på sjuendeplass. Bedre gikk det i EM 2002 i München, der hun tok sølvmedaljen, bare slått av Jolanda Čeplak. Etter en rekke mislykkede mesterskap ble VM 2007 i Osaka en opptur for Martínez, som tok bronse og satte ny personlig rekord i finalen med tiden 1.57,62.

## Referanser


## Eksterne lenker
*
Svetlana Gontsjarenko

**Svetlana Valentinovna Gontsjarenko** () født 28. mai 1971 i Rostov-na-Donu) er en russisk tidligere friidrettsutøver (sprinter). Hun løp 200 og 400 meter, men har høstet sine største triumfer i stafett.

Gontsjarenkos gjennombrudd kom i EM 1994 der hun tok sølv på 400 meter på tiden 51,24 etter Marie-José Perec. Året etter var hun med på å ta gull på 4 x 400 meter i innendørs-VM i Barcelona. I utendørs-VM samme år i Göteborg ble det sølv på stafetten etter USA.

I 1997 deltok hun i innendørs-VM i Paris. Der tok hun bronse på 200 meter individuelt samt gull på stafetten på ny verdensrekord med 3.26,84. I 1998 ble det stafettsølv etter Tyskland.

I innendørs-VM 1999 ble det sølv på 200 meter bak Ionela Târlea og gull og ny verdensrekord i stafett, denne gang på tiden 3.24,25. Ytterligere en stafettmedalje ble det under OL 2000 i Sydney, denne gang bronse etter USA og Jamaica.

Det siste mesterskapet ble innendørs-VM 2004, der hun ble nummer to på 200 meter etter Natalja Safronnikova.

## Personlige rekorder
* 60 meter innendørs – 7,21
* 100 meter – 11,13
* 200 meter – 22,46
* 400 meter – 50,23

## Referanser


## Eksterne lenker
*
Voseo

**Voseo** er et språklig fenomen i spansk som består av å bruke pronomenet «vos» istedenfor «tú» og/eller et alternativt bøyningsmønster for verba i 2. person entall. Voseo er et utbredt dialekttrekk i store deler av Latin-Amerika. En annen type voseo, kalt *reverensiell voseo*, er en svært høflig tiltalemåte som i dag brukes i noen få høytidelige situasjoner i Spania.

Bruken av «vos» var opprinnelig en høflig tiltalemåte, ettersom det tidligere representerte 2. person flertall. I Amerika er imidlertid «vos»-formen i dag uformell, og kontrasterer med den mer formelle «usted»-formen. Verbformene til voseo stammer fra flertallsformene, men har gjennomgått enkelte endringer. «Vos»-formene varierer fra dialekt til dialekt, og ofte brukes flere former fra «tú»-paradigmet.

Det kalles «pronominal voseo» når «vos» brukes som pronomen for 2. person entall, og «verbal voseo» når verbformene for 2. person entall følger «vos»-paradigmet. En dialekt kan ha enten pronominal eller verbal voseo, eller begge deler.

Voseo er utbredt i omtrent en tredjedel av den spanskspråklige delen av Amerika. Det motsatte av voseo, det vil si bruken av «tú» med sine respektive verbformer, kalles «tuteo».

## Eksterne lenker
* Voseo i *Diccionario Panhispánico de Dudas* (RAE)
Walter Baade

**Wilhelm Heinrich Walter Baade** (født 24. mars 1893, død 25. juni 1960) var en tysk astronom som fra 1931 bodde i USA.

Han er kjent for sin forskning på galakser, og han var med på å identifisere supernovaer som en egen kategori av astronomiske objekter.

## Priser (utvalg)
* 1954 – Royal Astronomical Societys gullmedalje

## Referanser
Brudavolltunet

**Brudavolltunet** er et museum i Ørsta på Sunnmøre som inngår i Stiftinga Viti. Museet er et eldre gårdstun som ble kjøpt til museumsformål i 1958. Tunet ligger ca. 5 km fra Ørsta sentrum.

## Tunets historie
Brudavollen har trolig vært bebodd siden 1500-tallet. På 1600-tallet ble tunet tatt av skred og husene flyttet til nytt sted på eiendommen. Gården  har etter det man kjenner til vært einbølt. I sin tid var den det gårdsbruket i Ørsta med størst jordvidde.
Slik tunet står i dag viser det et vanlig hjem i fiskerbondesamfunnet på 1800-tallet.
Etter at Ørsta bygdemuseumslag ble stiftet i 1951, kjøpte dette Brudavolltunet i 1958. Det var husene i det gamle tunet og noen mål jord. Resten av bruket ble overtatt av ny eier. Fram til 2004 var Ørsta bygdemuseumslag eier og driver. Senere ble stiftelsen fusjonert og en del av Stiftinga Viti.

## Brudavollen som museum
Husene i Brudavolltunet:
*Stue med loft.
*Kårstue med ildhus.
*Grindløe med fjøs, datert til 1622. Løa er fredet.
*Bud.
*Treskerhjulhus med overvannhjul og murt vannrenne.
*Smie. Den ble flyttet til Brudavolltunet fra Digernes i Ørsta.

Sentralt i tunet ligger en stor steinhelle som har blitt brukt som hagebord og arbeidsplass. Hagen i tunet ble trolig anlagt på 1830-tallet.

Ørsta bygdemuseumslag er vennelaget til tunet, og har en rekke arrangement og tilstellinger. Tunet har et selskapslokale for utleie.

## Bilder fra tunet

Fil:Brudavollen1.jpg |Stua og stabburet 
Fil:Brudavollbuda.jpg |Stabburet
Fil:Brudavolløa.jpg |Den fredede grindløa
Fil:Brudavollhagen.jpg|Den gamle hagen


## Litteratur
*https://www.vitimusea.no/musea/brudavolltunet
*Ivar Myklebust: *Ørsta*. Ekset, 1933. Fotografisk opptrykk ved Ørsta Mållag 1988
*Ragnar Standal: *Ørsta bygdetun. Husa på Brudavollen*. Volda, 1983
* 

## Eksterne lenker
* 
*
Scopuridae

* *[[Scopura]]*

**Scopuridae** er en av familiegruppene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Denne artsfattige familien finnes bare i Japan og Korea.

## Utseende
Alle artene i Scopuridae er helt vingeløse både som nymfer og voksne. Selv om mange steinfluer er kortvingede er disse den eneste gruppen som helt mangler vinger. Et annet unikt trekk er at nymfene har snodde, trådaktige gjeller på bakerste kroppsledd.

Kroppen er slank og jevnbred, de ulike kroppsleddene klart avsatte fra hverandre. Antennene, som består av over 40 ledd, er rundt halvparten så lange som kroppen. Fasettøynene er ganske små. Pronotum er firkantet med litt uttrukne bakhjørner, litt bredere enn hodet. Beina er middels lange og slanke, lyse på farge, føttene er tre-leddete, det ytterste leddet er litt lengre enn de to innerste til sammen. Bakkroppen er slank og jevnbred. De to haletrådene er rundt halvparten så lange som kroppen.

## Levevis
Nymfene lever i fjellbekker omgitt av skog, der vannet er grunt og kaldt og bunnen dekket med sand og store steiner. De finnes der det har samlet seg opp mye døde blader, som de lever av å skave av materiale fra. De utvikler seg langsomt og bruker fire år på å fullføre livssyklusen.

## Systematisk inndeling
Man antar at de koreanske og de japanske artene danner hver sin monofyletiske gruppe.

* Orden **[[Steinfluer]] (Plecoptera)**
** Underorden Arctoperlaria
*** Gruppe Euholognatha
**** Familie Scopuridae Uéno, 1935
***** Slekten *[[Scopura]]* Uéno, 1929
****** koreanske arter
******* *[[Scopura gaya]]* Jin & Bae, 2005
******* *[[Scopura jiri]]* Jin & Bae, 2005
******* *[[Scopura laminata]]* Uchida, 1987
******* *[[Scopura scorea]]* Jin & Bae, 2005
****** japanske arter
******* *[[Scopura bihamulata]]* Uchida, 1987
******* *[[Scopura longa]]* Uéno, 1929
******* *[[Scopura montana]]* Maruyama, 1987
******* *[[Scopura quattuorhamulata]]* Uchida, 1987

## Kilder
* Jin, Y.H., Kishimoto, T., Bae, Y.J. (2006) Systematic revision of the wingless stoneflies, Scopuridae. http://books.google.no/books?id=-ocn2EOKYV8C&pg=PA395&lpg=PA395&dq=Scopuridae&source=bl&ots=dRiK3vbvIi&sig=-SSWlScHsvaggFAFbwq2YMLDYyI&hl=no&ei=BFjASrmbIqGNjAeXycVI&sa=X&oi=book_result&ct=result&resnum=1#v=onepage&q=Scopuridae&f=false
* Uéno, M. (1938) Scopuridae, an aberrant family of the order Plecoptera. *Insecta Matsumurana* 12: 154-159. http://eprints.lib.hokudai.ac.jp/dspace/bitstream/2115/9383/1/12(4)_p154-159.pdf 

## Eksterne lenker
* 
* The Tree of Life – Steinfluer, (Plecoptera) (engelskspråklig)
* CSIRO – Steinfluer, (Plecoptera) (engelskspråklig)
* Norsk Entomologisk forening
Norsk TV1

**Norsk TV1** var en riksdekkende norsk TV-kanal som hadde sendinger i 1989. De hadde sine første prøvesendinger i 1988, men startet ikke med regulære sendinger før i februar 1989. Norsk TV1 var reklamefiansiert og var eid av Orkla. Den var den tredje private norske kanalen som ble opprettet i Norge (etter TV3 og TVNorge). Den ble nedlagt i juni 1989 på grunn av økonomiske problemer og overtatt av TVNorge. TV1 hadde svært mange egenproduksjoner, blant annet talkshowprogrammet *[[Wesenstund]]* med Rolv Wesenlund, som raskt ble kanalens store trekkplaster. Dette programmet gjenoppstod på TVNorge i 1994.

Driften av kanalen ble ledet av Arnfinn Storkaas. Rolv Wesenlund var en annen sentral aktør i kanalen.

## Programinnhold og historikk
Kanalen åpningsprogram het *Åpent hus* og ble sendt den 16 desember 1988. Den ble ledet av Connie Barr og Hans Gunnar Skarstein. Wenche Foss, Øivind Blunck og Leif Juster var gjester i programmet. Senere på premierekvelden introduserte Rolv Wesenlund sitt talkshowprogram *[[Wesenstund]]*, med Kari Stokke ved flygelet.

De startet sine regulære sendinger fredag den 17. februar 1989.

TV1 hadde (i motsetning til TVNorge og TV3) svært mange egenproduksjoner innenfor tema som både sport, musikk, reisemagasin, matprogram, debatt- og samtaleprogram. Den store andelen med egenproduksjon ble et fordyrende element og var årsaken til at kanalen havnet i økonomisk uføre etter bare etter noen få måneder i drift. Den økonomiske situasjonen gjorde at dens eier, Orkla, forlot TV1 og gikk over til TVNorge. TVNorge tok over driften av TV1 den 16. juni 1989. Enkelte av TV1s programposter, blant annet *Wesenstund*, ble for en kort periode etter overtakelsen satt opp på TVNorge.

Det var om lag 1 millioner mennesker i Norge som hadde mulighet til å ta inn kanalen ved oppstarten. Rundt 220 000 seere var innom kanalen den første helgen de hadde sendinger.

## Egenproduserte programmer
* *[[Wesenstund]]*: 40 sendinger (1988–1989)
**Steffens time*: Boksemagasin med Steffen Tangstad (1988–1989)
**Møt Pressen*: debattprogram Trygve Ramberg (1988–1989)
**Reiselyst*: reiseprogram med Terje Myklebost (1989)
**Kaleidoskopet*: Informasjonsprogram om samfunnet (1989)
**Det moderne norske kjøkken*: matprogram med Arne Jermstad og Britt Kasin (1989)
**Nytt fra næringslivet*: Økonomisk magasin ved Christian Rafn (1989)
**Cruise*: TV1s weekendkonkurranse for seere og publikum fra Studio (1989)
**Tiffanytime*: TV1s ungdomsmagasin (1989)
**Det står skrevet*: bokprogram ledet av Ivar Eskeland (1989)
**Show Show*: Rapport fra de «skrå bredder» landet rundt. Programledere: Connie Barr og Morten Eikeri (1989)
**Kamera går!*: Filmmagasin ved Connie Barr
**Rundt flygelet*: Musikkprogram. Kari Stokke inviterer seerne til et musikalsk møte med gjester.
**Duellen*: Premiekonkurranse.
**Revymagasinet*: Elisabeth Granneman møter revyfolk og amatører (1989)
**Åpen time*: Diverse
**Kropp og sjel*: Helsemagasin

## Annet
Venner av den kjente norske predikanten Aage Samuelsen truet kanalen med rettssak i april 1989 på grunn av at den hadde sendt filmen *[[Broder Gabrielsen]]*.

## Se også
*Liste over norske TV-kanaler

## Referanser
Mubarak Hassan Shami

**Mubarak Hassan Shami** (født som *Richard Yatich* 1. desember 1980 i Kenya) er en langdistanseløper som representerer Qatar.

Shami konkurrerer hovedsakelig på maraton og ble asiatisk mester i 2006 i Doha. I 2007 tok Shami sølv under VM i Osaka.

## Eksterne lenker
*
Sake

**Sake** (酒) (risvin) er den vestlige betegnelsen på en japansk alkoholholdig drikk som brygges av polert ris. På japansk heter drikken **nihonshu** (日本酒, *Nihonshū*); ordet sake benyttes på japansk om all alkoholholdig drikke. Alkoholprosenten i sake varierer fra 15 til 20 %.

For japanesere er sake en viktig del av matkulturen. Man skal aldri skjenke sake til seg selv, den skal skjenkes til hverandre, så den kan ikke drikkes alene. Man skal alltid se på noe fint når du drikke sake.

Å kalle sake for risvin er ikke helt korrekt ettersom fremstillingsprosessen mer ligner den man benytter ved brygging av øl.

## Kvalitetsgrader
Sake er laget av polert ris, og poleringsgraden av risen utgjør de ulike kategoriene av sake. Sake deles inn i enklere *futsū-shu* (普通酒) og finere *tokutei meishōshu* (特定名称酒). Den siste klassifiseres i fire grader:

* *Honjōzō-shu* (本醸造酒), med en unse alkohol ekstra tilsatt.
* *Junmai-shu* (純米酒), uten tilsatt alkohol og med 40&nbsp;% av riskornene er fjernet.
* *Ginjō-shu* (吟醸酒), uten tilsatt alkohol og med 50&nbsp;% av riskornene er fjernet.
* *Daiginjō-shu* (大吟醸酒), uten tilsatt alkohol og med 60&nbsp;% av riskornene er fjernet.

## Hvordan skal man servere sake
Før ble alltid sake drukket varm, det var først i 1960-årene at man begynte å drikke kald sake. Når man med hjelp av maskiner kunne forbedre rispoleringsteknikker og få en mer raffinert sake enn tidligere, fikk man en renere sake som kunne drikkes kald.

Sake med lav polleringsgrad av risen bør drikkes varm. Saken varmes opp ved å benytte en «tokkuri» i et varmebad. Temperaturen på saken må være mellom 30 og 50 grader ved servering. Saken bør ikke holde mer enn 50 grader under oppvarmingen. Varm sake drikkes fra en «ochoko». Til varm sake spiser man gjerne toast, arme riddere, havregrøt, risgrøt og omelett med mer.

Kald sake bør serveres med en temperatur på mellom 5 og 15 grader. Kald sake drikkes fra et hvitvinsglass eller fra en «kiriko». Til kald sake spiser man blant annet sushi, men også mye annet som laks, suppe, buljong, riskaker, flatbrød, knekkebrød, kjeks med mer.

## Uttrykk
* *Tokkuri*: Tradisjonsrik japansk flaske, oftest med smal hals.
* *Ochoko*: Liten, sylinderformet kopp uten hank.
* *Kiriko*: Lite, slipt glass. Japansk tradisjon.

Fil:Sake Bottle (tokkuri) LACMA M.2008.264.59.jpg|Tokkuiro
Fil:Eiraku Tokuzen - Sake cup (ochoko) with Phoenix design - Walters 49323 - Profile.jpg|Ochoko
Fil:Kiriko style glass pair 01.jpg|Et par kiriko


## Referanser


## Kilder
* Store Norske Leksikon - Sake – japansk drikk

## Eksterne lenker
*
Erik Pierstorff

**Erik «Pi» Pierstorff**
(født 15. februar 1926 i Oslo,
død 18. september 1984 på Lillehammer)
var en norsk filolog, journalist og teatermann.

Etter examen artium 1944 studerte han litteratur ved Colgate University 1945-47 og
jobbet i Associated Press i 1949-50.  Etter studier ved Sorbonne 1951-52, 
i Sverige og mag.art. fra
Universitetet i Oslo 1957 ble han journalist i Morgenbladet i et par år og
ballettfilmer for Sveriges Radio.  Han var gift med Thea Stabell 1962-72, 
teatersjef ved Trøndelag Teater 1966-70 med en ung Stein Winge som assistent.
Han brakte inn svenske Eva Sköld og ga den unge Kjetil Bang-Hansen 
sin regidebut i 1967.  Foreningen PLUTO var Pierstorff Lar Unge Talenter Opptre.
Videre ble han blant annet kjent for å innlemme Wesensteen i reportoiret, da i kvartett med
Svein Wickstrøm og Bo Hermansson (1968).  Etter mye konflikter ble han
etterfulgt av Arne Aas 1970, hvorpå Pierstorff ble
dramaturg ved Nationaltheatret 1970-75 og teaterkritiker for Dagbladet 1975-84.
Den siste tiden var han leder i Teaterkritikerlaget.  Pierstorff døde av hjerneblødning.
Han oversatte også, blant annet Hvem er Ernest.

## Utgivelser
* *[[T. S. Eliot]] and the Dilemma of the Modern Theatre, Being Some Notes on Theatre as Creative Imagination* (Universitetet i Oslo, 1957).  Avhandling.
* *I min fars hus-* (1962).  Essay i samarbeid med Øyvind Foss
* *Teater på spill* (1971).  Om teaterpolitikk.
* *Når det kommer til stykket*.  Med Kjetil Bang-Hansen og Örjan Wiklund, om oppsetningen av En folkefiende

## Referanser


## Eksterne lenker
*
Taeniopterygidae

* Brachypterainae
* Taeniopteryginae

**Taeniopterygidae** er en av familiegruppene av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann.

## Utseende
Mørke, smale, slankvingede steinfluer uten synlige haletråder. De voksen insektene kan kjennes på at de tre fotleddene er omtrent like lange, hos de lignende familiene Leuctridae og Nemouridae er det andre leddet mye kortere enn det første og det tredje. Beina er mørke og slanke. De røykfargede vingene foldes rundt kroppen når de ikke er i brukt og hele insektet virker svært smalt. Antennene er vanligvis nesten så lange som resten av kroppen.

Nymfene har haletråder, men kan også kjennes på den jevnlange fotleddene. De er gulbrune, langstrakte, med kraftige antenner og haletråder.

## Levevis
Nymfene lever i rennende vann. De voksne insektene flyr lite, men kan løpe temmelig raskt. De er gjerne aktive tidlig på våren og kan finnes krypende på is og snø.

## Systematisk inndeling med norske arter

* Orden **[[Steinfluer]] (Plecoptera)**
** Underorden Arctoperlaria
*** Gruppe Euholognatha
**** familie **Taeniopterygidae** – med 2 norske arter.
***** underfamilie Brachypterainae
****** slekten *[[Bolotoperla]]* Ricker & Ross, 1975 – én art, Nord-Amerika
****** slekten *[[Brachyptera]]* Newport, 1848 – 29 arter, den palearktiske sone, 22 i Europa, i Norge:
******* *[[Brachyptera risi]]* (Morton, 1896)
****** slekten *[[Doddsia]]* Needham & Classen, 1925 – 4 arter, Nord-Amerika og Japan
****** slekten *[[Kyphopteryx]]* Kimmins, 1946 – 2 arter, den palearktiske sone
****** slekten *[[Mesyatsia]]* Ricker & Ross, 1975 – 4 arter, Øst-Asia
****** slekten *[[Obipteryx]]* – 2 arter, Japan
****** slekten *[[Oemopteryx]]* Klapálek, 1902 – 5 arter, Nord-Amerika og den palearktiske sone, én i Europa
****** slekten *[[Okamotoperla]]* Ricker & Ross, 1975 – én art, Japan
****** slekten *[[Rhabdiopteryx]]* Klapálek, 1902  – 10 arter i Europa, den palearktiske sone
****** slekten *[[Strophopteryx]]* Frison, 1929 – 6 arter, Nord-Amerika
****** slekten *[[Taenionema]]* Banks, 1905 – 14 arter, Nord-Amerika
***** underfamilie Taeniopteryginae – bare én slekt:
****** slekten *[[Taeniopteryx]]* Pictet, 1841 – 23 arter, 9 i Europa, Nord-Amerika og den palearktiske sone, i Norge:
******* *[[Taeniopteryx nebulosa]]* (Linnaeus, 1758)

## Eksterne lenker
* 
* The Tree of Life – Taeniopterygidae (engelskspråklig)
* CSIRO – Steinfluer, (Plecoptera) (engelskspråklig)
* Norsk Entomologisk forening
* Fauna Europaea, utbredelsesdatabase for europeiske dyr 
* Bildegalleri over nordamerikanske arter
Carl Gustaf Rehnskiöld

**Carl Gustav Rehnskiöld** (skrev selv navnet *Rehnschiöldt*) (født 16. august 1651, død 29. januar 1722) var en svensk feltmarskalk og greve. Han var guvernør over Skåne fra 1698 til 1705, ble utnevnt til feltmarskalk i 1706 og ble kongelig råd i 1719.

Han hadde kommandoen under det fatale slaget ved Poltava hvor han ble tatt til fange av russiske soldater, men vendte i 1718 tilbake til Sverige, hvor han kom fram ved avslutningen av beleiringen av Fredriksten festning og rakk å få noen ord med Karl XII før denne døde.

## Bakgrunn
Rehnskiöld ble født i Svensk Pommern og fikk etter den tiden en meget godt utdannelse, først ved skoler i Pommern og Niedersachsen og senere ved universitetet i Lund. Ved Lund studerte han særlig historie og latin, og blant hans lærekrefter var historikeren og filosofen Samuel von Pufendorf, som la merke til den begavede Rehnskiöld og ga ham spesialundervisning.

## Militær karriere
Rehnskiöld gikk i 1673 inn i Närke-Värmlands regimentet som fenrik, men allerede det påfølgende året ble han beskikket som løytnant ved hesteregimentet til enkedronningen. Etter flere forflytninger, ble han 12. februar 1676 offiser ved den ettertraktede Livgarden. Under den skånske krig kom han i kamp første gang natten mellom 31. juli-1. august 1676 og utmerket seg allerede her og ble nevnt i den daglige rapporten til kongen. Karl XI utnevnte ham da til kaptein ved Livgarden og i denne posisjonen deltok han i slaget ved Halmstad to uker senere. Han utmerket seg videre i de kommende kamphandlingene under denne krigen, og ble 5. november 1677, i en alder av kun 26 år, utnevnt til oberstløytnant. De to siste årene av den skånske krig tjenestegjorde han ved fronten i Bohuslän og deltok i hevingen av beleiringen av Bohus fästning hvor han holdt på å bli drept av norske soldater.

I perioden fram til utbruddet av den store nordiske krig tjenestegjorde han som generalstabsoffiser og viet seg til militære studier. I 1689 ble han utnevnt til oberst og fikk kommandoen over et vel ansett tysk infanteriregiment i svensk tjeneste. 

Da den store nordiske krig brøt ut, var han kongens nærmeste medarbeider under det suksessfulle slaget ved Narva i 1700 og ved slaget ved Kliszów to år senere. Selv holdt han kommandoen under seieren i slaget ved Fraustadt i 1706, men måtte tåle nederlaget i slaget ved Poltava i 1709. Etter dette satt han i russisk krigsfangenskap fram til 1718, men skal ha sonet under gode forhold hvor han pleiet omgang med Peter den store.

## Referanser
Theisendammen

**Theisendammen** er en kunstig dam i Bymarka i Trondheim kommune i Trøndelag. Tjernet inngår i Ilavassdraget og ligger på 156 moh, øst for Sommerseter, sør for Schøningsdal og vest for Blyberget. Dammen ble i sin tid anlagt som vannkilde til Ila møllebruk, og var i perioden 1889 til 1979 drikkevannskilde for Trondheim. Dammen har en kapasitet på 2,2 millioner m³ per år. Etter behandling med rotenon i september 2016 for å fjerne gjedde og mort, er det nå kun ørret i vannet. 

Demningen i nordøst ble oppført på slutten av 1700-tallet av kanselliråd Simon Lorentz Thaysen for å sikre en stabil vannforsyning til Ila møllebruk, hvor Thaysen hadde eierinteresser. Denne demningen sviktet på grunn av vårflom den 27. mai 1791 på grunn av at demningen i Kobberdammen lenger opp i Bymarka hadde gitt etter for vannmassene, noe som medførte stor skade på Ilavassdraget og områdene rundt, i tillegg til at 22 mennesker omkom - en av de største naturkatastrofene som har rammet Trondheim. Demningen i Theisendammen brast også på grunn av flom i 1844, men med mindre uheldig utfall. 

Dammen har hatt flere navn opp igjennom historien, og er blant annet nevnt i 1772 som *Mølledammen* etter en tidligere dam på stedet som muligens ble anlagt i 1659 da møllebruket ble tatt opp igjen. Den ble i 1778 også nevnt som *Bagersætherdammen* og har også gått under navnet *Nedre Kobberdammen*.

## Referanser




## Litteratur
*
Ding-a-dong

**«Ding-a-dong»** (original nederlandsk tittel: **«Dinge-dong»**) er en nederlandsk popsang som vant Eurovision Song Contest 1975 for Nederland. Sangen ble fremført av gruppen Teach-In og er komponert av Dick Bakker, mens Will Luikinga og Eddy Ouwens skrev teksten. Sangen fikk en betydelig kommersiell suksess i Europa etter konkurransen i Stockholm 22. mars 1975. Blant annet toppet den VG-lista i hele åtte uker, lenger enn ABBA hadde gjort med «Waterloo» året før. «Ding-a-dong» var Nederlands fjerde vinnerbidrag i Eurovision Song Contest.

## Eurovision Song Contest
I konkurranse med to andre artister, vant gruppen Teach-In den nederlandske finalen *Nationaal Songfestival 1975*, arrangert i Utrecht onsdag 26. februar. I finalen ble sangen fremført med nederlandsk tekst under tittelen «Dinge-dong». 

Ved Eurovision Song Contest 1975 i Stockholm lørdag 22. mars, var det ingen språkbegrensninger, og «Dinge-dong» fikk engelsk tekst og ny tittel: «Ding-a-dong». I Stockholm var «Ding-a-dong» det første bidraget på scenen av 19 deltakere, og av ukjente årsaker ble sangen navngitt som «Ding Dinge Dong» under sendingen.

Dette var første gang det nåværende poengsystemet (der hvert land gir 1–8, 10 og 12 poeng) ble tatt i bruk, og i avstemningen fikk «Ding-a-dong» 152 poeng, noe som var ny poengrekord i konkurransen. «Ding-a-dong» fikk 12 poeng fra seks land: Norge, Storbritannia, Spania, Malta, Israel og Sverige.

Det var også uvanlig at det første bidraget ut i konkurransen gikk til topps. Bare ytterligere to ganger i Eurovision Song Contest har det første bidraget på scenen endt opp med å vinne: i 1976 og 1984.

## Sangen og gruppen
«Ding-a-dong» var ikke det første Eurovision-bidraget med såkalt tulletittel. Tidligere hadde Spania vunnet konkurransen i 1968 med Massiels «La, la, la» og Storbritannia året etter med Lulus «Boom Bang-a-Bang». Tittelen «Ding-a-dong» var dessuten ufrivillig morsom, særlig i Storbritannia, der ordet *dong* er slang for penis. Det stoppet imidlertid ikke sangen fra å bli nummer 13 på den britiske singellisten.

Sangen ble fremført på engelsk og var en up-tempo ode til positiv tenkning. Bandet synger at du må tørke dine tårer og glemme alle dine sorger. Lytt til en sang som går «ding, ding-a-dong», og så er verden lys, og alle er morsomme når de synger en sang som går «ding-dang-dong». I tillegg til den nederlandske og engelske versjonen spilte også Teach-In inn en tysk versjon med tittelen «Ding-a-dong». 

Teach-In var en populær nederlandsk poprockgruppe som hadde eksistert siden 1967. Underveis ble det gjort flere utskiftinger i besetningen, og i 1975 besto gruppen av følgende medlemmer:
*Getty Kaspers (vokal)
*Chris de Wolde (gitar)
*Ard Weenink (bassgitar, trompet, vokal)
*Koos Versteeg (klaverinstrumenter, vokal)
*John Gaasbeek (bassgitar)
*Ruud Nijhuis (trommer)

## Norsk versjon
Arne Riis har skrevet en norsk tekst. Den norske tittelen er også «Ding-a-dong». 

### Innspillinger
*Elin Dalsbø. Utgitt på singelen Mercury 6084&nbsp;207 i 1975. Produsent var Nils B. Kvam.
*Sissel Thomsen. Utgitt på singelen Triola TN&nbsp;684 i 1975.

## Listeplasseringer
«Ding-a-dong» med Teach-In:

## Referanser
Nettleie

**Nettleie**, også kalt tariff og overføringstariff, er en avgift som dekker utbygging, drift og vedlikehold av strømnettet. Nettleien betales til det lokale nettselskapet, og det rundt halvparten er offentlige avgifter som kreves inn på vegne av staten. Vilkårene for nettleie er fastsatt i en landsdekkende standardavtale. Fra 2022 kan nettleie svinge efter forbruk og strømpris, og bestemmes av det lokale nettselskapet. Noen nettselskaper setter prisgruppe efter maksimal effektuttak per måned ved 5 kW, 10 kW og 15 kW. Flere nettselskaper bruker feilaktig benevningen kW for kapasitetsleddet, mens Agder Energi og Vevig AS bruker det korrekte kWh/h.

## Nettleie fra januar 2022

Det er planlagt at nettleien skal bli delt i to avsnitt fra januar 2022.
: – *Enerkileddet*. Dette er transportpris for den elektriske energien som er transportert frem til kunden. Prisen er fast og uavhengig av den generelle strømprisen. En faktureres for antall kWh tilført. Enkelte nettselskaper har forskjellig transportpris på dag, natt eller helg.
: – *Kapasitetsleddet*. Nettselskapene ønsker å skjære ned strømtoppene i nettet for å utsette videre utbygging av strømnettet. En har derfor innført et prisledd som skjerpes etter en trinnvis skala. Jo mer strøm en bruker «samtidig» jo dyrere blir kapasitetsleddet neste måned. På vinter i en enebolig vil for eksempel trinn 3: 5–10kWh/h være aktuelt. Dette innebærer at dersom en i én tilfeldig av månedens 720 klokketimer forbruker mer enn 5 og  mindre enn 10 kWh og denne timen er den med høyest forbruk, vil prisen på kapasitetsleddet settes til prisen for trinn 3 neste måned.

Flere nettselskaper bruker feilaktig benevningen kW for kapasitetsleddet, mens Agder Energi, Vevig AS og flere bruker det korrekte kWh/h.

Statnett reduserte sin del av nettleien med 4 milliarder kroner på grunn av den høye strømprisen.

## Se også
* Smart strømnett
* Smart strømmåler, teknologi som muliggjør nettleie basert på effekttariff

## Referanser


## Eksterne lenker
* NVE om nettleie
Angel-A

***Angel-A*** er en fransk romantisk dramakomedie og fantasyfilm fra 2005 regissert av Luc Besson. Hovedrollene spilles av Jamel Debbouze og danske Rie Rasmussen.

Filmen er i sort-hvitt.

## Handling
Filmens handling finner sted i Paris, hvor den amerikanske småsvindleren André trues på livet av gangstere som han skylder penger. Da han forsøker å begå selvmord ved å hoppe fra ei bru møter han Angela, som også er der i samme ærend. Selvmordsforsøkene mislykkes, og de to slår seg sammen. I løpet av filmen avslører Angela at hun er en engel som har fått i oppdrag å få André tilbake på rett kjøl.

## Medvirkende
*Jamel Debbouze &ndash; André 
*Rie Rasmussen &ndash; Angela 
*Gilbert Melki &ndash; Franck 
*Serge Riaboukine &ndash; Pedro 

## Referanser


## Eksterne lenker
*
TV6 Norge (Kinnevik)

:*For en senere norsk tv-kanal, se [[TV6 Norge (Viaplay)]]

*'TV6 Norge*' var en norsk riksdekkende reklamefinasiert TV-kanal som eksisterte fra [[TV-året 1995|1995]] til [[1996]]. TV6 var en nisjekanal med kvinner som sin målgruppe, noe som ble gjenspeilt i programmer som blant annet amerikanske talkshowet *Ricki Lake Show* og det egenproduserte moteprogrammet *Moteplaneten*. På grunn av lave seertall ble den i juli 1996 slått sammen med [[ZTV Norge]] og [[Sportskanalen]] til [[3+]].

Kanalsjef var [[Nina Grann]]. 

TV6 var en søsterkanal til svenske [[TV6 Sverige|TV6]], som på den tiden var ledet av [[Brita Sohlberg]].

==Seertall og markedsandeler==
Kanalen var kun tilgjengelig via kabel-TV den første tiden, noe som gjorde at den kun hadde et seerpotensial på 500&nbsp;000. Etter et halvt års tid kunne rundt en million nordmenn ta inn kanalen.

Kanalen hadde meget lave seertall. En undersøkelse foretatt av [[Markeds- og mediainstituttet|MMI]] høsten 1995 viste at den hadde en markedsandel på bare 0,3% av den totale TV-tittingen. Målingen var hentet fra i alt åtte TV-uker fra uke 36 til uke 43. (til sammenligning hadde NRK en andel på 41,9%, TV2: 33,3%, TVNorge: 7,7%, TV3: 6,1%, og TV+: 0,9%).

På grunn av de lave seertallene ble den i juli 1996 slått sammen med [[ZTV Norge]] og [[Sportskanalen]] til kanalen [[3+]]. Levetiden til 3+ ble imidlertid en svært kortlivet affære og den ble nedlagt allerede i oktober samme år. Kanalen hadde da et underskudd på 30 millioner kroner.

==Sentrale personer i kanalen==
*[[Nina Grann]], kanalsjef
*Solveig Otnes, programleder for *Moteplaneten*
*Nanna Bjone, programleder for *Mye Mere Menn'' (1995)

## Referanser
AT&T Stadium

**AT&T Stadium**, tidligere **Cowboys Stadium**, er en innendørs stadion som ligger i Arlington, Texas, og er hjemmebanen til Dallas Cowboys. Med en kapasitet på 80&nbsp;000 sitteplasser, som kan utvides til 112&nbsp;000 hvis man tar med ståplasser, er det en av verdens største innendørs arenaer. Publikumsrekorden på 105&nbsp;121 ble satt 20. september 2009 i møtet mellom Cowboys og New York Giants.

AT&T Stadium ble tegnet av det Dallas-baserte arkitektselskapet HKS, Inc..

I taket henger en videokube med to 1&nbsp;078m² store HD-skjermer (1080p). Skjermene er 49 meter lange, og de største i sitt slag.

## Super Bowl

Super Bowl XLV ble spilt på Cowboys Stadium 6. februar 2011.

## Eksterne lenker
*
Liste over supermarkedkjeder

**Liste over supermarked- og hypermarkedkjeder** inneholder supermarkedkjeder i utvalgte land.
## Belgia
*ALDI
*Carrefour
*Carrefour Market
*Colruyt
*Cora
*Delhaize
*Intermarché
*Lidl
*Metro AG
*Match
*Prima
## Danmark
*ALDI
*Rema 1000
*Bilka
*DagligBrugsen
*Fakta
*Føtex
*Irma
*Kvickly
*Netto
*Lidl
*LokalBrugsen
*SuperBrugsen
*Metro
*Superbest

## Costa Rica
*Auto Mercado

## Finland
*Kesko
*Lidl
*Tradeka

## Frankrike
*Auchan
*Carrefour
*Champion
*Franprix
*Monoprix
*Lidl

## Italia
*Diperdi
*Esselunga
*Conad

## Norge
*ICA
*Rimi
*Ultra
*Centra
*Meny
*Kiwi
*Spar
*Rema 1000
*Coop
*Lidl
*Easy24
*EuroSpar
*ICA Maxi
*Smart Club
*7-Days

## Storbritannia
*ALDI
*Asda 
*Boots
*Co-op,
**the Co-operative Group
**United Co-operatives
**Midcounties Co-operative
**Scotmid
*Costco 
*Farmfoods 
*Iceland 
*Lidl 
*Londis
*Marks & Spencer 
*Morrisons
*Netto 
*Sainsbury's
*Somerfield
*SPAR 
*Tesco 
*Waitrose

## Sverige
*Hemköp
*Tempo
*Willys Hemma
*Matex
*Coop Konsum
*Coop Extra
*Coop Forum
*ICA Express
*ICA Kvantum
*ICA Maxi
*ICA Nära
*ICA Supermarket
*Netto
*AGs
*City Gross
*Konsum
*Coop Prix
*Lidl

## Tyskland
*Extra
*Edeka
*Aldi-essen
*ALDI SÜD
*HL-Markt
*Kaiser's
*Lidl
*Minimal
*Penny
*Rewe
*Spar
*Sky
Øivind Østang

**Øivind Østang** (født 1949) er en norsk journalist, embetsmann og sakprosaforfatter. Han var i en rekke år ansatt som rådgiver ved Statsministerens kontor.  

Østang er født på Selbak ved Fredrikstad og er cand.philol. fra Universitetet i Oslo 1977 med engelsk hovedfag, fransk mellomfag og statsvitenskap mellomfag. 

Fra 1970 til 1975 var han inspisient i NRK Fjernsynets nyhets- og reportasjeavdeling. Han var journalist i avisen ''Vårt Land'' 1975, deltids journalist i ukeavisen ''Vår Kirke'' 1976-1978 og heltids journalist samme sted 1978-1980. Fra 1980 til 1986 og fra 1988 til 1991 var han redaktør i Den norske kirkes informasjonstjeneste. Fra 1986 til 1988 var han informasjonssekretær ved Statsministerens kontor og fra 1991 til 2007 informasjonssjef samme sted. Fra 2007 til 2017 var han seniorrådgiver ved Statsministerens kontor.

## Bibliografi
* *Hjem til Nidaros – Norges nølende vandring siden 1814*  Oslo 1997 ISBN 82-476-0015-3
* *Maktens høyborg – Statsministerens kontors historie og politiske hovedsaker siden 1945* Sammen med Dag Berggrav Oslo 1997 ISBN 82-504-2475-1
* *Hellige steder i nord - Hvordan folkekirkene i England, Sverige, Finland og Norge forvaltet gamle valfartssteder i det hellige år 2000* Rapport til Kirke-, utdannings- og forskningsdepartementet, om et prosjekt støttet av Sunnivastipendiet Oslo 2001. 
* *Pilegrim gjennom Europa - min vandring dag for dag fra Grefsen til Roma i 2015* Oslo 2016 ISBN 978-82-300-1439-4

## Referanser


## Eksterne lenker
* 
*
Hello Operator

"**Hello Operator**" er en sang av The White Stripes, utgitt på deres album *[[De Stijl (album)|De Stijl]]*. Det var den første sangen fra albumet som ble utgitt som en 7" single, den ble utgitt i 2000. B-siden er The White Stripes' cover-versjon av Dolly Parton's «Jolene». Live-innspillinger av begge sanger er tilgjengelig på *[[Under Blackpool Lights]]*; The White Stripes' eneste offisielle DVD-utgivelse, til dags dato (2009). Sangen inneholder en musikalsk illustrering —trommesoloene kan høres som en klokke som tikker, mens man venter på at en operatør skal si at overføringen gikk vellykket. 

En versjon med bilde på disken eksisterer. 

John Peel utnevnte singelsen som ukas singel på sitt radioprogram, selv om singelen ikke ble utgitt i Storbritannia. 

## Sporliste
#«Hello Operator» – 2:37
#«Jolene» – 3:13
#*En cover av Dolly Partons versjon

## Eksterne lenker
*Live-opptreden av "Hello Operator", Ontario, 2007
*Live-opptreden (av The White Stripes) av "Jolene", Coney Island, 2005
*White Stripes.net  Retrieved January 1, 2006.
*White Stripes.net FAQ . Retrieved January 1, 2006.